
Тема: Значението на кадастъра в Европа и  нуждата от подходящо финансиране на този сектор



Ваше Превъзходителство,



CLGE е водеща геодезическа асоциация в Европа. Ние присъстваме в 35 страни, които включват 27-те държави-членки на ЕС и няколко държави кандидат-членки.

Ние представляваме професията като цяло, включително публичния и частния сектор, което означава, че работим за бъдещето на повече от 50,000 геодезисти.
Получихме информация, че в последните години, отчасти поради икономическите трудности в страната, е направено малко за разработването и актуализирането на кадастъра и геодезията в Република България. 


Осъзнавайки факта, че икономическото положение прави много трудно за страната Ви да увеличи бюджета, разпределен за създаването на нов и актуализиране на съществуващия кадастър, както и развитието на геодезията, бихме искали да се отбележи, че актуалната и точна кадастрална основа е от изключително значение за правилното прилагане на Европейската политика във Вашата страна. 


Надеждната кадастрална основа наистина е от изключителна важност за Европейската политика на сближаване  (особенио като става свъпрос за мащабни инфраструктурни проекти) и Общата селскостопанска политика, които се очаква да донесат жизненоважни капитали за Общността, за развитие на държавата и да допринесат за преодоляването на икономическите трудности и подобряване на стандарта на живот в България. 


Приложени ще откриете още някои съображения, за важността на задачата на
обществено ангажирания геодезист за изграждането на национална инфраструктура от данни и толкова необходимото гарантиране на недвижимата собственост. Силно вярваме, че инвестициите на правителството  в актуална кадастрална основа ще имат положителен ефект върху Вашата страна. 


Освен това, българските младежи, които учат геодезия, ще бъдат мотивирани да останат в държавата и да търсят щастие в родината си, вместо да емигрират в чужбина със знанията, които са придобили по време на студентските си години. 


Бих искал учтиво да Ви помоля да обмислите предимствата на развитието на
българския кадастър и геодезия, описани по-горе, и  да направите каквото е възможно за подобряване на ситуацията в сектора, включително увеличаване на бюджетните средства за кадастрални и геодезически работи в България, както Вие и Вашият кабинет намерите за възможно. 


Нашата асоциация се ангажира да Ви помогне с всичко възможно, ако това  би било от полза за Вас. За нас ще бъде чест да обсъдим тези теми по-подробно с Вашите специалисти. 

Моля приемете, Ваше Превъзходителство, моите искрено уважение,  

Жан-Ив Пирло

Президент на CLGE

